CELEX: 32019D0036
Language: fi
Date: 2019-11-28 00:00:00
Title: Euroopan keskuspankin päätös (EU) 2019/2216, annettu 28 päivänä marraskuuta 2019, Euroopan keskuspankin tulon väliaikaisesta jakamisesta annetun päätöksen (EU) 2015/298 muuttamisesta (EKP/2019/36)

23.12.2019   
               
               
                  FI
               
               
                  Euroopan unionin virallinen lehti
               
               
                  L 332/183
               
            
         EUROOPAN KESKUSPANKIN PÄÄTÖS (EU) 2019/2216,
         annettu 28 päivänä marraskuuta 2019,
         Euroopan keskuspankin tulon väliaikaisesta jakamisesta annetun päätöksen (EU) 2015/298 muuttamisesta (EKP/2019/36)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 33 artiklan,
         sekä katsoo seuraavaa:
         
                     (1)
                  
                  
                     Euroopan keskuspankin päätöksessä (EU) 2016/2247 (EKP/2016/35) (1) säädetään varauksen tekemisestä Euroopan keskuspankin taseessa taloudellisten riskien varalta. Euroopan keskuspankin päätöksen (EU) 2015/298 (EKP/2014/57) (2) 3 artiklassa olisi viitattava tähän taloudellisia riskejä varten tehtävään varaukseen.
                  
               
                     (2)
                  
                  
                     Päätös (EU) 2015/298 (EKP/2014/57) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Korvataan päätöksen (EU) 2015/298 (EKP/2014/57) 3 artikla seuraavasti:
            
               ”Poiketen 2 artiklasta EKP päättää ennen tilikauden päättymistä, jätetäänkö 2 artiklassa tarkoitetut tulot kokonaan tai osittain jakamatta sen varmistamiseksi, että jaettavan tulon määrä ei ylitä EKP:n nettovoittoa kyseiseltä vuodelta. Tällainen päätös on tehtävä, jos EKP:n neuvosto katsoo johtokunnan valmisteleman perustellun arvion nojalla, että EKP:n vuositulos on tappiollinen tai että sen nettovoitto on pienempi kuin 2 artiklassa tarkoitetun tulon arvioitu määrä. EKP:n neuvosto voi ennen tilikauden päättymistä päättää, että kyseisessä artiklassa tarkoitettu EKP:n tulo siirretään kokonaan tai osittain taloudellisten riskien varalta tehtävään varaukseen.”.
            
         
         
            2 artikla
            Voimaantulo
            Tämä päätös tulee voimaan 31 päivänä joulukuuta 2019.
         
         
            Annettu Frankfurt am Mainissa 28 päivänä marraskuuta 2019.
            
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin päätös (EU) 2016/2247, annettu 3 päivänä marraskuuta 2016, Euroopan keskuspankin tilinpäätöksestä (EKP/2016/35) (EUVL L 347, 20.12.2016, s. 1).
         
            (2)  Euroopan keskuspankin päätös (EU) 2015/298, annettu 15 päivänä joulukuuta 2104, Euroopan keskuspankin tulon väliaikaisesta jakamisesta (EKP/2014/57) (EUVL L 53, 25.2.2015, s. 24).